Όταν τα σκέφτομαι εκ των υστέρων,
έπρεπε να είχα δει κάποια πράγματα διαφορετικά.
Εκείνο το διάστημα,
θα πήρα τηλέφωνο 50 ή 100 φορές,
αλλά δεν έπαιρνα για να απειλήσω ή να κάνω κακό.
ΕΤΗΣΙΩΣ, ΟΙ ΗΠΑ ΜΕΤΡΟΥΝ ΠΑΝΩ ΑΠΟ ΤΡΙΑ ΕΚΑΤ. ΠΕΡΙΣΤΑΤΙΚΑ
ΠΑΡΕΝΟΧΛΗΤΙΚΗΣ ΠΑΡΑΚΟΛΟΥΘΗΣΗΣ
Είπαν ότι έγινε διάρρηξη κι ότι εγώ το έκανα.
Δεν υπάρχει μάρτυρας.
Έλα, τώρα. Σήμανε συναγερμό χωρίς λόγο.
ΚΑΤΩ ΤΟΥ 15 ΤΟΙΣ ΕΚΑΤΟ ΚΑΤΑΛΗΓΟΥΝ ΣΕ ΠΟΙΝΙΚΗ ΔΙΩΞΗ
Κάθε μέρα με έπαιρνε χίλιες φορές.
Με ακολουθούσε.
Ήταν απελπιστικό το ότι δεν ήξερα πότε θα εμφανιστεί.
Ήταν δύσκολο να προβλέψω πότε και αν θα σταματούσε.
Φοβόμουν για τη ζωή μου.
ΜΙΑ ΣΕΙΡΑ ΤΟΥ NETFLIX
Καλύτερα να με θεωρούν δολοφόνο παρά στόκερ.
Ήθελα να νιώθει την ένταση ότι την παρακολουθούν.
Στόκερ γίνεται οποιοσδήποτε.
Είναι λόγια της φαντασίας.
Δεν είμαι τόσο τρελός ακόμα.
ΜΟΝΑΔΑ ΑΛΦΡΕΝΤ ΝΤ. ΧΙΟΥΖ ΓΚΕΪΤΣΒΙΛ, ΤΕΞΑΣ
ΠΟΛΙΤΕΙΑ ΤΟΥ ΤΕΞΑΣ ΤΜΗΜΑ ΠΟΙΝΙΚΗΣ ΔΙΚΑΙΟΣΥΝΗΣ
Ονομάζομαι Ντέιβιντ Άνθονι ΜακΓκι
και έχω φυλακιστεί για το κακούργημα της παρενοχλητικής παρακολούθησης.
Έτσι λέγεται στο Τέξας.
ΤΟ 2011, Ο ΜΑΚΓΚΙ ΚΑΤΗΓΟΡΗΘΗΚΕ ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ
ΠΡΩΗΝ ΣΥΝΤΡΟΦΟΥ ΤΟΥ
ΑΠΟ ΤΗΝ ΑΡΧΗ ΑΡΝΕΙΤΑΙ ΣΤΑΘΕΡΑ ΟΛΕΣ ΤΙΣ ΚΑΤΗΓΟΡΙΕΣ
Αν μου αξίζει να είμαι εδώ;
Μόνο ο Ύψιστος ξέρει.
Επειδή τίποτα στη ζωή δεν γίνεται τυχαία.
Ο ΝΤΕΪΒΙΝΤ ΜΑΚΓΚΙ ΜΕΓΑΛΩΣΕ ΣΤΟ ΝΤΑΛΑΣ ΤΟΥ ΤΕΞΑΣ
Η ανατροφή μου εμπίπτει σε αυτό που οι περισσότεροι θεωρούμε φυσιολογική.
Πας στην εκκλησία, στο σχολείο, παίζεις αθλήματα.
Καθόμαστε όλοι μαζί στο τραπέζι για βραδινό.
Μιλώντας σε διάφορους,
θεωρούν ότι είσαι από φτωχή οικογένεια
ή ότι δεν πήγες σχολείο.
Δεν ισχύουν καθόλου αυτά.
Ξεκίνησα από διάφορες ιδιότητες
της προτεσταντικής ιεροσύνης από τα 18 μου.
Λίγο πριν από τα 30, μου παρουσιάστηκε μια ευκαιρία όταν μου ζήτησαν
να γίνω πάστορας νεολαίας και δέχτηκα.
Στα χρόνια που είχα ιερατική ιδιότητα,
επικεντρωνόμουν πάντα στο όφελος των άλλων.
ΟΤΑΝ Ο ΜΑΚΓΚΙ ΗΤΑΝ 31 ΕΤΩΝ,
ΓΝΩΡΙΣΕ ΜΙΑ ΓΥΝΑΙΚΑ ΣΕ ΕΝΑ ΦΑΡΜΑΚΕΙΟ
Ήμουν στο φαρμακείο και ήταν κι εκείνη εκεί.
Διασταυρωθήκαμε στον διάδρομο.
Δεν ξέρω, κάπως πιάσαμε κουβέντα.
Είπε "Μπορώ να έρθω να τα πούμε.
Να πάω να αλλάξω πρώτα". Και της είπα "Ωραία".
Έτσι προέκυψε η πρώτη μας συνάντηση.
Ήταν μια γυναίκα που γνώρισα σε ένα φαρμακείο.
Δεν έψαχνα κάτι.
Με λένε Τσαρμίκα.
Κατάγομαι από το Ντάλας του Τέξας.
Το 2009, ήμουν ελεύθερη…
ΤΣΑΡΜΙΚΑ
…και δούλευα ως υποδιευθύντρια μονάδας
στην κλινική AIDS της κομητείας του Ντάλας.
Είχα στραμπουλήξει τον αστράγαλό μου και σταμάτησα στο φαρμακείο.
Εκεί γνώρισα τον Ντέιβιντ.
Αγοράζοντας παυσίπονα.
Δεν κολακεύομαι εύκολα, αλλά…
έκανε ένα σχόλιο, δεν θυμάμαι ακριβώς.
Το βρήκα αστείο, όμως.
Έτσι βρεθήκαμε να ανταλλάζουμε τηλέφωνα.
Στο πρώτο ραντεβού πήγαμε σε ένα εστιατόριο στο κέντρο.
Είχε χιούμορ, κάναμε ωραίες συζητήσεις,
μας άρεσε η ίδια μουσική.
Αυτά μου κίνησαν το ενδιαφέρον.
Να προσθέσω ότι τότε
ήταν χειροτονημένος ιερέας.
Εγώ ήμουν πολύ θρησκευόμενη,
έτσι ήταν ακόμη ένα πράγμα που με τράβηξε.
Θυμάμαι που του είπα ότι δεν έψαχνα να κάνω σχέση.
Δεν ήθελα κάτι μακροχρόνιο,
αλλά ο ίδιος ήταν εντάξει με το να είμαστε φίλοι.
Στην αρχή, φαινόταν χαλαρός.
Δεν υπήρχε πίεση.
Θα βγαίναμε για φαγητό και θα βλέπαμε.
Ήταν ανοιχτός στο να μείνουμε φίλοι.
ΓΙΑ ΜΗΝΕΣ, Η ΤΣΑΡΜΙΚΑ ΚΑΙ Ο ΝΤΕΪΒΙΝΤ ΕΒΓΑΙΝΑΝ ΑΡΚΕΤΑ ΡΑΝΤΕΒΟΥ
Δυο τρεις φορές με πήρε εκείνη να βγούμε.
Έπαιρνε ένα ποτήρι κρασί
και καθόταν μαζί μου όσο έτρωγα και μιλούσαμε.
Προσωπικά,
δεν χρησιμοποιώ ποτέ τον όρο "ραντεβού".
Δεν είμαι του δείπνου με κρασί,
να προσπαθώ να κάνω εντύπωση, να ξοδεύομαι για να τις έχω κοντά μου.
Ποτέ δεν ήμουν αυτής της λογικής.
Με κάλεσε να δω το σπίτι της.
Εκείνη τη νύχτα ήταν η πρώτη φορά που κάναμε αυτά που κάνουν οι ενήλικες.
Ξέρεις, προσωπικά πράγματα μεταξύ ενηλίκων.
Αν σε καλεί κάποια στο σπίτι της
και στο σώμα της ταυτόχρονα,
καταλαβαίνεις ότι κάτι πάει καλά.
Η αλλαγή, τα προβλήματα
και τα μικρά προειδοποιητικά σημάδια
ξεκίνησαν τον δεύτερο ή τον τρίτο μήνα.
Η κατάσταση έγινε πιο χειριστική.
Του τύπου "Πάρε με όταν έρθεις, στείλε μήνυμα όταν φτάσεις".
Αυτό για μένα ήταν αφόρητο.
Δεν ήθελα να δίνω λογαριασμό όποτε θα πήγαινα κάπου.
Αυτό έγινε θέμα.
Μου έλεγε ότι πήγαινα με άλλους, με κατηγορούσε.
"Δεν μπορεί να είστε μόνο φίλοι".
Έλεγα "Και βέβαια γίνεται.
Έχω πολλούς φίλους".
Κάποια στιγμή, είχα βγει με τις φίλες μου από την αδελφότητα
και εμφανίστηκε κι αυτός.
Δεν το είχαμε συμφωνήσει, παραβίασε εντελώς τα όριά μου.
Τώρα που το σκέφτομαι, έπρεπε να είχα διακόψει από τότε.
ΙΟΥΛΙΟΣ
ΤΗΝ ΕΠΕΤΕΙΟ ΤΗΣ ΑΝΕΞΑΡΤΗΣΙΑΣ, Ο ΜΑΚΓΚΙ ΕΜΦΑΝΙΣΤΗΚΕ ΞΑΦΝΙΚΑ
ΕΞΩ ΑΠΟ ΤΟ ΠΑΤΡΙΚΟ ΤΗΣ ΤΣΑΡΜΙΚΑ
Υπήρχε μια εκδήλωση για την ανεξαρτησία.
Δεν απαντούσε ούτε τηλέφωνα ούτε μηνύματα.
Πήγα στο πατρικό της
και είδα το αμάξι της απ' έξω.
Στεκόντουσαν μπροστά και μιλούσαν.
Πέρασα από μπροστά και προχώρησα.
Είδα ότι είναι καλά και θα με έπαιρνε όταν ήταν έτοιμη.
Και προχώρησα.
Είπαν ότι πέρασα απειλητικά
και φοβήθηκε επειδή πέρασα απειλητικά.
Ότι την ακολουθούσα παντού.
Έπρεπε να σταματήσω, να βγω και να πω
"Ήθελα να δω αν είσαι καλά".
Εγώ συνέχισα τη δουλειά μου.
Καθόμασταν με τη μαμά μου στη βεράντα.
Πέρασε στα μουλωχτά από το πατρικό μου.
Αν σου είπα ότι θα πάω στους γονείς μου, γιατί περνάς να με ελέγξεις;
Για μένα, εκεί ήταν που το ποτήρι ξεχείλισε.
Το ποτήρι ξεχείλισε.
ΜΕΤΑ ΑΠΟ ΠΕΝΤΕ ΜΗΝΕΣ, Η ΤΣΑΡΜΙΚΑ ΔΙΑΚΟΠΤΕΙ ΤΗ ΣΧΕΣΗ
Όταν άρχισα να βλέπω τα σημάδια, δεν δυσκολεύτηκα να του πω
"Δεν μας βγαίνει".
Νευρίασε.
Δεν δεχόταν να του πεις ότι θα διακόψεις τη σχέση
και ότι θα προχωρήσεις να κάνεις άλλα.
ΤΗ ΜΕΡΑ ΠΟΥ Η ΤΣΑΡΜΙΚΑ ΧΩΡΙΣΕ ΤΟΝ ΜΑΚΓΚΙ, ΤΗΝ ΚΑΤΑΔΙΩΞΕ ΜΕ ΤΟ ΑΥΤΟΚΙΝΗΤΟ ΤΟΥ
Μπήκα στο αυτοκίνητό μου.
Στην αρχή, με ακολούθησε.
Μπήκε μπροστά μου και πήγαινε με 55, ενώ το όριο είναι 110 χλμ. ανά ώρα,
και πάτησε φρένα μπροστά μου στη μέση του αυτοκινητόδρομου.
Σχεδόν να τρακάρω.
Ευτυχώς, έκανα ελιγμό και δεν έρχονταν άλλα αυτοκίνητα.
Όταν τον προσπέρασα, είχε ένα βλέμμα
του τύπου "Σε μισώ".
Τρόμαξα, έθεσε τη ζωή μου σε κίνδυνο.
ΕΚΕΙΝΟ ΤΟ ΒΡΑΔΥ, Ο ΝΤΕΪΒΙΝΤ ΠΗΓΕ ΣΤΟ ΣΠΙΤΙ ΤΗΣ ΤΣΑΡΜΙΚΑ
Θα πήγαινα σπίτι της να πάρω τα πράγματά μου.
Πήγα και ξαφνικά δεν με άφηνε να μπω.
Είχαμε μια λεκτική διαμάχη
και ήθελε να φύγω, αλλά δεν με άφηνε να πάρω τα πράγματά μου.
Είχα εκνευριστεί, σκέφτηκα
"Αυτή η σκύλα κάνει βλακείες".
Την ίδια ώρα, είπα "Καλά, τέλος πάντων".
Δεν έφευγε. Δεν το κουνούσε.
Του είπα "Φύγε,
αλλιώς θα καλέσω αστυνομία".
Όταν του είπα ότι θα έπαιρνα αστυνομία,
με έσπρωξε, υπήρχε μια ντουλάπα εδώ,
και πήγε στο δωμάτιό μου, ξερίζωσε το τηλέφωνο
και με έσπρωξε φεύγοντας.
Δεν είχα αντιμετωπίσει ποτέ βία σε σχέση.
Να με σπρώξει στον τοίχο, να ξεριζώσει το τηλέφωνο,
να σπάσουν όλα στο κομοδίνο μου,
όλα αυτά ήταν πρωτόγνωρα για μένα, ήταν πολύ τρομακτικό.
Δεν ήμουν εκεί όταν έφτασε η αστυνομία,
έτσι δεν ξέρω ποια στιγμή πήρε την αστυνομία,
με καταλαβαίνεις;
Έφτασε η αστυνομία και κατέγραψε όλα όσα τους είπε εκείνη.
ΛΙΓΟ ΑΡΓΟΤΕΡΑ, Ο ΜΑΚΓΚΙ ΣΥΝΕΛΗΦΘΗ ΚΑΙ ΚΑΤΗΓΟΡΗΘΗΚΕ ΓΙΑ ΕΠΙΘΕΣΗ
ΟΧΤΩ ΜΕΡΕΣ ΜΕΤΑ, Ο ΜΑΚΓΚΙ ΑΦΕΘΗΚΕ ΕΛΕΥΘΕΡΟΣ ΛΟΓΩ ΕΛΛΕΙΨΗΣ ΣΤΟΙΧΕΙΩΝ
Ήλπιζα πως αν ήξερε ότι είχε αναμειχθεί η αστυνομία,
θα σταματούσαν όλα.
Δεν έγινε έτσι, όμως.
Δεν σταμάτησε ποτέ.
Έπαιρνε τηλέφωνο όλη μέρα.
Μπλόκαρα έναν αριθμό και έπαιρνε άλλον.
Όταν μπλόκαρα τους αριθμούς, έστελνε email.
Ήρθε από τη δουλειά μου δυο τρεις φορές το πρωί.
Δεν είχα ποτέ τέτοιο θέμα. Έθεσε τη δουλειά μου σε κίνδυνο,
επειδή δεν ήξερα αν θα ερχόταν να κάνει κάτι σε μένα
ή στους συναδέλφους μου.
Ήταν τρομακτικό.
Άλλαξα την ώρα που πήγαινα στη δουλειά, τον δρόμο που πήγαινα στη δουλειά.
Πήγαινα στο γυμναστήριο.
Ερχόταν στο πάρκινγκ.
Με έπαιρνε τηλέφωνο κάποια πρωινά.
"Τι όμορφη που είσαι, σου πάει το χρώμα που φοράς".
Κοίταζα γύρω μου στο πάρκινγκ και του έλεγα "Πού είσαι;"
Αυτό συνέβη πολλές φορές.
Είχα φτάσει σε σημείο να δυσκολεύομαι
να σηκωθώ το πρωί, επειδή ένιωθα χάλια και τρομαγμένη.
ΜΕΤΑ ΑΠΟ ΜΗΝΕΣ ΠΑΡΕΝΟΧΛΗΣΗΣ,
Η ΤΣΑΡΜΙΚΑ ΕΞΑΣΦΑΛΙΣΕ ΠΕΡΙΟΡΙΣΤΙΚΑ ΜΕΤΡΑ ΕΝΑΝΤΙΟΝ ΤΟΥ ΜΑΚΓΚΙ
ΑΠΑΓΟΡΕΥΤΗΚΕ ΝΟΜΙΚΑ ΣΤΟΝ ΜΑΚΓΚΙ ΝΑ ΕΧΕΙ ΕΠΙΚΟΙΝΩΝΙΑ ΜΕ ΤΗΝ ΤΣΑΡΜΙΚΑ
ΑΛΛΑ ΑΥΤΟΣ ΣΥΝΕΧΙΣΕ ΝΑ ΤΗΝ ΠΑΙΡΝΕΙ ΤΗΛΕΦΩΝΟ
Θα σου το ζητήσω για τελευταία φορά. Σταμάτα να με παίρνεις τηλέφωνο.
Δεν έχουμε περιοριστικά μέτρα;
Αν δεν σταματήσεις, θα πάρω αστυνομία.
Ναι;
Θέλω να σε δω να χορεύεις με το σορτσάκι.
Ντέιβιντ.
Δεν θέλω να με παίρνουν στις δύο το πρωί.
Θέλω να σταματήσεις.
Εκείνο το διάστημα, ναι, την έπαιρνα τηλέφωνο.
Θα πήρα 50 ή 100 φορές.
Η αστυνομία έβαλε περιοριστικά μέτρα
και το είπε σε εκείνη.
Εγώ δεν είχα ιδέα.
Το είχα πει στον δικηγόρο μου, στον γενικό εισαγγελέα.
"Ναι, επειδή την πήρα πολλές φορές τηλέφωνο.
Καλά, θα δεχτώ πλημμέλημα για παρενόχληση. Όχι παρενοχλητική παρακολούθηση.
Δεν κινδύνευσε καθόλου. Να κινδυνεύσει από τι;"
ΜΕΤΑ ΑΠΟ ΕΒΔΟΜΑΔΕΣ ΕΝΟΧΛΗΤΙΚΩΝ ΚΛΗΣΕΩΝ, Ο ΜΑΚΓΚΙ ΕΒΑΛΕ ΣΤΟΧΟ ΤΟ ΣΠΙΤΙ ΤΗΣ ΤΣΑΡΜΙΚΑ
Υπήρξαν κάποια συμβάντα σπίτι μου.
Βρήκα ίχνη από το αυτοκίνητό του στην αυλή μου…
ΕΙΚΟΝΕΣ ΑΣΤΥΝΟΜΙΑΣ
και μπήκε στο γκαράζ μου.
Η πόρτα μου είχε κλωτσιές.
Υπήρχαν σπασμένα τζάμια και ξεριζωμένες σίτες.
Μόνο ο Ντέιβιντ θα μπορούσε να το είχε κάνει.
Δεν ήξερα τι θα τον σταματούσε, πλέον ένιωθα αβοήθητη.
Ένιωθα ότι δεν θα με άφηνε ήσυχη.
Φοβήθηκα, τρόμαξα
και το άλλο θέμα ήταν πόσο μακριά μπορούσε να φτάσει;
Υπάρχουν αυτοί οι ισχυρισμοί με εικασίες
και σχηματίζεις μια εικόνα.
Λένε πως η πόρτα του γκαράζ ήταν χτυπημένη.
Ότι υπήρχε σπασμένο τζάμι. Λένε αυτό, λένε…
Έγινε αυτό, έγινε εκείνο.
Δεν υπάρχει μάρτυρας για τίποτα.
Λένε ότι έγινε διάρρηξη στο σπίτι κι ότι εγώ το έκανα.
Εντάξει, έγινε διάρρηξη. Τι πήραν; Τίποτα.
Κάποιος έσπασε την πόρτα κι έφυγε.
Καταλαβαίνεις; Είναι όλα…
Είναι λόγια της φαντασίας.
ΟΛΟ ΤΟΝ ΑΥΓΟΥΣΤΟ 2009,
Η ΑΣΤΥΝΟΜΙΑ ΚΛΗΘΗΚΕ ΕΠΑΝΗΛΕΙΜΜΕΝΑ ΣΤΟ ΣΠΙΤΙ ΤΗΣ ΤΣΑΡΜΙΚΑ
Ονομάζομαι Μάικλ Τζόουνς
και δούλευα στην αστυνομία του Ντάνκανβιλ ως αστυνομικός περιπολίας.
Θυμάμαι ότι πήραμε μια κλήση για πιθανή διάρρηξη.
ΜΑΪΚΛ ΤΖΟΟΥΝΣ ΑΣΤΥΝΟΜΙΚΟΣ
Δεν ξέραμε αν ήταν ληστεία ή φθορά. Υπήρχε ζημιά στην πίσω πόρτα
και σε ένα παράθυρο, νομίζω.
Όποτε ανταποκρίνεσαι σε τέτοια κλήση,
πάντα προετοιμάζεσαι
για το χειρότερο σενάριο.
Την πρώτη φορά που ήρθα εδώ,
υπήρχαν προηγούμενες κλήσεις. Υπήρχε ενδοοικογενειακή βία
στην οποία είχαμε ανταποκριθεί πρόσφατα.
Η Τσαρμίκα περίμενε στο πλάι,
ήρθαμε και περιφρουρήσαμε το σπίτι.
Προσέξαμε ότι υπήρχε ζημιά στην πίσω πόρτα.
Την είχαν κλωτσήσει. Κάποιος μπήκε στο σπίτι
ή προσπάθησε να μπει.
Η ίδια ήξερε ότι ήταν ο τρόπος του Ντέιβιντ ΜακΓκι, του στόκερ της,
να της δείξει ότι είχε έρθει και δεν θα την άφηνε ήσυχη.
Τα ίχνη από λάστιχα και οι ζημιές είναι δύσκολο να αποδειχθούν
σε υπόθεση παρενόχλησης.
Χρειαζόμασταν καθοριστικά στοιχεία ζημιάς σε περιουσία
ή σωματικής βλάβης πάνω της για να μπορέσουμε να τον συνδέσουμε.
Ένας γείτονας μίλησε με τον κο ΜακΓκι
εδώ στο σπίτι και θορυβήθηκε.
Ο κος ΜακΓκι τον είχε ρωτήσει για νομοθεσία περί όπλων.
Αυτό έγινε τα ξημερώματα.
Το να έρθεις τα ξημερώματα να ελέγξεις το σπίτι σου
και να βρεις έναν άγνωστο να παραμονεύει στο σκοτάδι,
που ξαφνικά σε ρωτάει για νομοθεσία περί όπλων.
Θεώρησα ότι ήταν σοβαρός λόγος ανησυχίας και πιθανόν το κομβικό σημείο
για να νιώσω ότι κινδύνευε η ίδια και η ζωή της.
Τα χέρια μου, όμως, ήταν δεμένα.
ΠΑΡΑ ΤΙΣ ΑΝΗΣΥΧΙΕΣ ΤΟΥ ΑΣΤΥΝΟΜΙΚΟΥ ΤΖΟΟΥΝΣ,
ΔΕΝ ΥΠΗΡΧΑΝ ΤΕΚΜΗΡΙΑ ΠΟΥ ΝΑ ΣΥΝΔΕΟΥΝ ΤΟΝ ΜΑΚΓΚΙ ΜΕ ΚΑΜΙΑ ΕΓΚΛΗΜΑΤΙΚΗ ΠΡΑΞΗ
Φαινόταν ότι έδρασε τη σωστή στιγμή
και δεν κατάφεραν να τον πιάσουν ποτέ εν δράσει.
Δεν μπορώ να προστατευτώ.
Όταν ούτε η αστυνομία δεν μπορεί να σε προστατεύσει,
είναι τρομακτικό.
Όταν είσαι το θύμα, θέλεις να σταματήσει.
Όσο περνούσε ο καιρός και δεν γινόταν τίποτα, έπαιρνε θάρρος.
"Θα σπάσω παράθυρα.
Θα αυξήσω τις κλήσεις.
Θα εμφανιστώ στο γυμναστήριο και Δευτέρα, και Τρίτη και Τετάρτη
αντί μόνο τη Δευτέρα".
Υπήρξε κλιμάκωση σε όλα.
Μου έστελνε μηνύματα και έλεγε
"Άναψε το φως στη βεράντα για ασφάλεια".
Μου έστελνε μηνύματα ή με έπαιρνε και μου έλεγε
"Πήγαινε στο παράθυρο, θέλω να σε δω".
Και μετά, υπήρχαν απειλές εναντίον της ιδιοκτησίας των γονιών μου
και άλλων αγαπημένων μου προσώπων. Ήταν πολύ δύσκολη περίοδος.
Δεν ήξερα τι θα συνέβαινε μετά.
Η ΣΟΒΑΡΟΤΗΤΑ ΤΗΣ ΣΥΜΠΕΡΙΦΟΡΑΣ ΤΟΥ ΜΑΚΓΚΙ ΣΥΝΕΧΙΣΕ ΝΑ ΕΝΤΕΙΝΕΤΑΙ
Εμφανίστηκε μια μέρα στη βεράντα μου
με φωτογραφίες μου, τις οποίες δεν ήξερα ότι είχε.
Στάθηκε στην πόρτα μου και προέβη σε αυτοϊκανοποίηση
και βογκούσε ενώ κρατούσε τις φωτογραφίες μου.
Εκείνη τη στιγμή αποφάσισα να μετακομίσω στους γονείς μου.
Δεν είχα άλλη επιλογή,
επειδή δεν ένιωθα ασφαλής.
Ήταν τρομακτικό, αλλά ήξερα ότι ο πατέρας μου θα με προστάτευε,
ακόμα κι αν δεν μπορούσε να το κάνει η αστυνομία και το δικαστικό σύστημα.
Εξ ου και τον αποκαλώ "ο πρώτος μου σούπερ ήρωας".
Όταν έμαθα πρώτη φορά τι της είχε κάνει,
άρχισα να θυμάμαι κάποιες συζητήσεις που είχα κάνει μαζί του.
Κατάλαβα ότι ήταν κάποιος που ήθελε κάτι παραπάνω από μια σχέση.
ΤΣΑΡΛΣ ΠΑΤΕΡΑΣ ΤΗΣ ΤΣΑΡΜΙΚΑ
Αρχικά, ήθελε να την απομονώσει από την οικογένεια.
Ιδιαίτερα τότε.
Βρισκόμαστε πολύ συχνά όλοι μαζί
και ήθελε να την κρατήσει μακριά όσο μπορούσε.
Όταν πρόσεξα ότι υπήρχε βία και απειλές,
ότι την έπαιρνε συνέχεια όλη τη νύχτα,
δεν το πίστευα.
Μπήκα σε μια κατάσταση προστασίας.
Ένιωθα ότι ανά πάσα στιγμή θα την έβρισκα νεκρή.
Ένιωθα ότι κινδύνευε η ζωή της.
ΠΑΡΑ ΤΟ ΟΤΙ Η ΤΣΑΡΜΙΚΑ ΜΕΤΑΚΟΜΙΣΕ ΜΕ ΤΗΝ ΟΙΚΟΓΕΝΕΙΑ ΤΗΣ
Ο ΜΑΚΓΚΙ ΣΥΝΕΧΙΣΕ ΝΑ ΤΗΝ ΠΑΡΕΝΟΧΛΕΙ ΓΙΑ ΑΛΛΟΥΣ ΔΕΚΑΟΧΤΩ ΜΗΝΕΣ
Όταν πήγαμε στις αρχές
και δεν έκαναν τίποτα,
έλεγα από μέσα μου "Ή η κόρη μου ή αυτός".
Ήμουν έτοιμος
να τον σκοτώσω, ναι.
Δεν είναι ωραίο να θέλεις να αφαιρέσεις τη ζωή άλλου ανθρώπου.
ΤΟΝ ΜΑΪΟ ΤΟΥ 2011,
Ο ΜΑΚΓΚΙ ΕΠΙΤΕΛΟΥΣ ΣΥΝΕΛΗΦΘΗ ΕΞΩ ΑΠΟ ΤΗ ΔΟΥΛΕΙΑ ΤΗΣ ΤΣΑΡΜΙΚΑ
Είχαμε τακτοποιήσει όλα τα νομικά θέματα,
αλλά δεν ξέραμε τι θα έκανε άλλο.
Αν δεν ερχόταν η κα Στέφανι,
αυτός θα ήταν νεκρός κι εγώ θα ήμουν φυλακή.
ΕΠΑΡΧΙΑΚΟ ΔΙΚΑΣΤΗΡΙΟ ΔΙΚΑΣΤΗΣ ΣΤΕΦΑΝΙ ΧΑΦ
Ήρθε σαν άγγελος.
Άλλαξε τα πάντα.
Ο Θεός την έστειλε.
ΔΕΚΑΤΕΣΣΕΡΙΣ ΜΗΝΕΣ ΜΕΤΑ ΤΗ ΣΥΛΛΗΨΗ ΤΟΥ ΜΑΚΓΚΙ,
Η ΣΤΕΦΑΝΙ ΧΑΦ ΟΔΗΓΗΣΕ ΤΗΝ ΥΠΟΘΕΣΗ ΣΤΟ ΔΙΚΑΣΤΗΡΙΟ
Όταν πήρα την υπόθεση,
τρόμαξα μόνο με τον αριθμό των καταγγελιών στην αστυνομία.
Υπήρχαν πάνω από 2000 σελίδες αστυνομικών αναφορών.
ΕΠΙΘΕΣΗ-ΒΙΑ ΣΥΝΤΡΟΦΟΥ
Είναι μοτίβο συμπεριφοράς προς ένα άτομο…
ΣΤΕΦΑΝΙ ΜΙΤΣΕΛ-ΧΑΦ
…για να της κάνει τη ζωή κόλαση.
ΝΤΕΪΒΙΝΤ ΜΑΚΓΚΙ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ
Έχω μπροστά μου αριθμό γραπτών μηνυμάτων,
τα οποία έστειλε ο Ντέιβιντ ΜακΓκι στην Τσαρμίκα.
Τα πήραμε από το κινητό της τηλέφωνο.
Μια φορά, έστειλε μήνυμα σε όλους τους άντρες στο κινητό της.
Στον αδερφό της, στον πατέρα της, σε φίλους της,
με πολύ εξευτελιστικές πληροφορίες σεξουαλικού περιεχομένου.
ΧΥΣΤΕ ΣΤΟ ΣΤΟΜΑ ΤΗΣ ΚΑΙ ΠΕΙΤΕ ΜΟΥ ΑΝ ΕΙΝΑΙ ΤΟΣΟ ΚΑΛΟ ΟΣΟ ΤΟ ΕΚΑΝΕ ΣΕ ΜΕΝΑ
Ο ΜακΓκι ήταν πανούργος. Δεν έβαζε όνομα πολλές φορές.
Δεν είχε κινητά στο όνομά του.
Της έστειλε μήνυμα "Άναψε το φως της βεράντας
για την ασφάλειά σου. Είδες που σε προσέχω;"
Το ανησυχητικό είναι ότι τα παράθυρά της βρέθηκαν σπασμένα την ίδια μέρα.
Το γεγονός ότι είδε ότι το φως της βεράντας ήταν σβηστό,
όταν συνδυαστεί με το μήνυμα προκαλεί πανικό.
Δύσκολα βγαίνει κάτι, επειδή είναι έμμεσες αποδείξεις.
Ενώ υπήρχαν τα γεγονότα που γυρνούσε στο σπίτι της
και έβρισκε σπασμένα παράθυρα, κανείς δεν τον είχε δει.
ΘΥΜΑ-ΜΑΡΤΥΡΑΣ
Ήταν δύσκολο, δεν αποδεικνύεται εύκολα η παρενοχλητική παρακολούθηση.
Όλοι περιμένουν γενετικό υλικό, βιντεοσκοπημένα πλάνα,
καταθέσεις αυτόπτων μαρτύρων.
Η παρενοχλητική παρακολούθηση δεν τα έχει αυτά.
Είναι γεγονός.
Είχα μιλήσει αρκετά με την Τσαρμίκα πριν από τη δίκη
και της είπα για τα εμπόδια και τις ανησυχίες.
Ο στόχος ήταν να κρατηθεί αυτός μακριά της και η ίδια να επανέλθει στη ζωή της.
Και πέντε χρόνια να φυλακιζόταν για παρενοχλητική παρακολούθηση,
θα το επικροτούσαν όλοι.
Τις περισσότερες φορές παίρνουν αναστολή
ή μέχρι δύο χρόνια κάθειρξη.
ΓΙΑ ΕΞΑΣΦΑΛΙΣΗ ΣΗΜΑΝΤΙΚΗΣ ΠΟΙΝΗΣ,
ΕΠΡΕΠΕ ΝΑ ΑΠΟΔΕΙΧΘΕΙ ΟΤΙ Ο ΜΑΚΓΚΙ ΗΤΑΝ ΑΠΕΙΛΗ ΓΙΑ ΤΗΝ ΚΟΙΝΩΝΙΑ
Διακυβεύονταν πολλά.
Αν η ποινή του δεν ήταν αρκετή,
θα της έκανε κακό.
Θα μπορούσε να τη σκοτώσει.
Έτσι, σκάλισα το παρελθόν του.
Βρήκα πολλά ανησυχητικά και τρομακτικά πράγματα.
ΨΑΧΝΟΝΤΑΣ ΤΗΝ ΠΡΟΗΓΟΥΜΕΝΗ ΔΕΚΑΕΤΙΑ,
Η ΣΤΕΦΑΝΙ ΑΝΑΚΑΛΥΨΕ ΚΑΤΑΓΓΕΛΙΕΣ ΕΝΑΝΤΙΟΝ ΤΟΥ ΜΑΚΓΚΙ
ΟΙ ΟΠΟΙΕΣ ΔΕΝ ΕΚΔΙΚΑΣΤΗΚΑΝ ΠΟΤΕ
Άρχισα να ανακαλύπτω ότι κάποιες γυναίκες
είχαν θέμα με τον Ντέιβιντ ΜακΓκι.
Εδώ είχε χτυπήσει μια γυναίκα στο πρόσωπο.
Είχε αφήσει μήνυμα σε μια άλλη που έλεγε
"Θα σου κάνω τη ζωή μίζερη. Έχω κλειδί.
Θα σε περιμένω στο σπίτι σου και θα σε γ…"
Είναι άλλη γυναίκα αυτή.
Έγινε σε πολλές γυναίκες αυτό.
Είναι τρομακτικό.
ΣΤΙΣ ΚΑΤΑΓΓΕΛΙΕΣ ΒΡΕΘΗΚΕ ΥΠΟΘΕΣΗ ΤΟΥ 2004
ΜΕ ΕΝΤΥΠΩΣΙΑΚΕΣ ΟΜΟΙΟΤΗΤΕΣ ΜΕ ΤΗΝ ΥΠΟΘΕΣΗ ΤΗΣ ΤΣΑΡΜΙΚΑ
Πριν από την Τσαρμίκα,
είχε σχέση με άλλη γυναίκα.
Αυτό ανάγεται στο 2004
και συνέχισε μέχρι το 2009,
όταν περίπου γνώρισε την Τσαρμίκα.
Είχε προσπαθήσει να τον χωρίσει
και της έκανε σχεδόν ακριβώς όσα έκανε στην Τσαρμίκα,
δηλαδή της τηλεφωνούσε στη δουλειά, την παρενοχλούσε όλη μέρα,
της τηλεφωνούσε στο σπίτι, έκανε ζημιά στο σπίτι της,
απειλούσε ότι θα της επιτεθεί.
Της είχε κάνει τη ζωή κόλαση της καημένης.
Της έσπασε τη μύτη, την έπνιξε.
Την πίεσε να κάνουν σεξ, της προκάλεσε πόνο και οίδημα,
απείλησε ότι θα την έδερνε, θα τη σκότωνε και θα την έριχνε στο ποτάμι.
Νομίζω πως την άφησε ήσυχη επειδή βρήκε την Τσαρμίκα.
Και επειδή την άφησε ήσυχη, η ίδια
είπε πως δεν ήθελε να ασκήσει δίωξη.
Ο Ντέιβιντ ΜακΓκι ήταν επιθετικός.
Είχε ανώμαλη σεξουαλική συμπεριφορά
και παρακολουθούσε παρενοχλητικά πολλές γυναίκες για πολλά χρόνια.
Είναι επικίνδυνος.
Αυτός είναι ο Ντέιβιντ ΜακΓκι.
Επικαλείται τις γραφές,
είναι πάστορας, φαίνεται εξαιρετικός,
μέχρι να τον γνωρίσεις, να κάνετε σχέση και να του αρνηθείς.
Όσο συνέχιζα να βρίσκω περιστατικά βίας,
επίθεσης και παρενόχλησης εναντίον γυναικών,
γινόταν όλο και πιο σημαντικό να εξασφαλίσουμε
όσα πιο πολλά χρόνια μπορούσαμε.
ΔΙΚΑΣΤΙΚΟ ΜΕΓΑΡΟ ΦΡΑΝΚ ΚΡΑΟΥΛΙ
ΤΡΙΑ ΧΡΟΝΙΑ ΜΕΤΑ ΑΠΟ ΤΗΝ ΠΡΩΤΗ ΚΑΤΑΓΓΕΛΙΑ ΤΗΣ ΤΣΑΡΜΙΚΑ,
ΕΠΙΤΕΛΟΥΣ ΕΚΔΙΚΑΖΕΤΑΙ Η ΥΠΟΘΕΣΗ ΤΟΥ ΜΑΚΓΚΙ
ΙΟΥΛΙΟΣ
Εδώ εκδικάστηκε
η υπόθεση Πολιτεία του Τέξας εναντίον Ντέιβιντ ΜακΓκι.
Η Στέφανι ξεκαθάρισε ότι αν και ήμασταν εδώ,
είχαμε ακόμα δρόμο μπροστά μας,
επειδή η ενοχή σε μια υπόθεση παρενοχλητικής παρακολούθησης
ήταν κάτι πολύ δύσκολο.
Όταν άκουσα, όμως, τις ιστορίες των άλλων θυμάτων,
έγινε ξεκάθαρο στο μυαλό μου
ότι ήταν αναγκαίο να συνεχίσω να παλεύω.
Είχα άγχος όταν είδα τον Ντέιβιντ,
αλλά φρόντισα να τον δω στα μάτια όταν με κοίταξε
για να δει ότι είμαι εδώ και ότι θα το κάνω.
ΚΑΤΑ ΤΗ ΔΙΑΡΚΕΙΑ ΤΗΣ ΔΙΚΗΣ, Η ΤΣΑΡΜΙΚΑ ΣΥΜΦΩΝΗΣΕ ΝΑ ΑΝΕΒΕΙ ΣΤΟ ΕΔΩΛΙΟ
Είναι δύσκολο να υπερασπίζεσαι τη θέση σου σε μια καυτή καρέκλα,
επειδή οι συνήγοροι υπεράσπισης
κάνουν κι αυτοί τη δουλειά τους.
Με έκαναν να νιώθω ότι δικαζόμουν εγώ.
Σε κάποια στιγμή, αφέθηκε να νοηθεί ότι προκαλούσα τον Ντέιβιντ.
Ότι εγώ ήθελα να με ακολουθεί.
Εγώ ήθελα να μου στέλνει μηνύματα.
Ήταν πολύ εκνευριστικό να νιώθεις ότι είσαι ο ύποπτος.
Όταν κατέβηκα από το εδώλιο, ένιωσα ηττημένη, κατά κάποιο τρόπο.
Δεν ήμουν σίγουρη τι θα επέλεγαν οι ένορκοι.
Υπήρχαν μάρτυρες ήθους.
Είχε έναν κατάλογο με άτομα από την εκκλησία του,
επειδή ήταν χειροτονημένος ιερέας.
Φυσικά, οι γονείς και οι συγγενείς του μίλησαν εκ μέρους του.
Ενώ προσευχόμουν για το καλύτερο,
προετοιμαζόμουν για τα χειρότερα.
Τα χειρότερα θα ήταν να μη βρεθεί ένοχος.
Υπήρχε πολλή αβεβαιότητα.
Δεν ήμουν σίγουρη.
ΙΟΥΛΙΟΣ
ΣΤΙΣ 26 ΙΟΥΛΙΟΥ 2012, ΟΙ ΕΝΟΡΚΟΙ ΕΚΡΙΝΑΝ ΕΝΟΧΟ ΤΟΝ ΝΤΕΪΒΙΝΤ ΜΑΚΓΚΙ
ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ
ΤΟ ΚΑΤΑΓΕΓΡΑΜΜΕΝΟ ΙΣΤΟΡΙΚΟ ΒΙΑΣ ΤΟΥ ΜΑΚΓΚΙ ΑΥΞΗΣΕ ΤΗΝ ΠΟΙΝΗ ΤΟΥ
ΑΙΘΟΥΣΑ ΕΠΙΣΚΕΨΕΩΝ
ΕΛΑΒΕ ΤΗ ΜΕΓΙΣΤΗ ΠΟΙΝΗ ΕΙΚΟΣΙ ΕΤΩΝ ΚΑΘΕΙΡΞΗΣ
Η εισαγγελία είπε ότι η Τσαρμίκα ήταν η τελευταία από μια μακρά λίστα
θυμάτων.
Πρέπει να μου δείξετε τη λίστα. Υπάρχει λόγος
που οι ισχυρισμοί δεν αποδείχθηκαν ποτέ.
Σε καμία στιγμή δεν θα σου δείξει κανείς ούτε γρατζουνιά, ουλή, σπασμένο νύχι,
ματωμένα χείλη, βγαλμένη τρίχα.
Δεν θα τα δεις πουθενά.
Αυτό ξέρω εγώ κι αυτό έχει καταγραφεί.
Με καταλαβαίνεις;
Μπορώ να σου δώσω μια λίστα με γυναίκες όλων των ειδών και ηλικιών,
με διαφορετικό παρελθόν,
από την εκκλησία και από κάθε κοινωνικό υπόβαθρο,
από στριπτιζέζ και πόρνες μέχρι ιεραποστόλους,
που θα σου πουν "Δεν το πιστεύω. Δεν το έχω δει.
Ο τύπος είναι πολύ μοναδικό άτομο,
αλλά δεν είναι τέτοιος τρελός.
Δεν είναι ο Ντέιβιντ ΜακΓκι αυτός".
Αν νιώθω τύψεις για την Τσαρμίκα; Για ποιο πράγμα;
Τι έγινε; Για ποιο πράγμα πρέπει να νιώσω τύψεις;
Είσαι μια γυναίκα 33, 34 χρονών.
Εντάξει;
Τα πράγματά μου είναι στο σπίτι σου.
Το μόνο που έκανα ήταν να σε πάρω τηλέφωνο πολλές φορές
για να δω πότε θα πάρω τα πράγματά μου.
Της προκάλεσε φόβο που την πήρα πολλές φορές τηλέφωνο. Αλήθεια;
Έλα, τώρα.
Όλα αυτά ήταν κουραφέξαλα.
Με πιάνεις;
ΤΟ 2021, Ο ΝΤΕΪΒΙΝΤ ΜΑΚΓΚΙ ΣΥΜΠΛΗΡΩΣΕ ΤΗ ΜΙΣΗ ΑΠΟ ΤΗΝ ΕΙΚΟΣΑΧΡΟΝΗ ΠΟΙΝΗ ΤΟΥ
Είμαι μέσα δέκα χρόνια τώρα.
Μου απάντησαν πρόσφατα στην αίτηση αποφυλάκισης,
άρα δεν θα αργήσει πολύ.
Ναι, δεν θα αργήσει.
ΓΙΑ ΤΑ ΥΠΟΛΟΙΠΑ ΔΕΚΑ ΧΡΟΝΙΑ ΠΟΙΝΗΣ,
Ο ΜΑΚΓΚΙ ΘΑ ΔΙΚΑΙΟΥΤΑΙ ΑΠΟΦΥΛΑΚΙΣΗ ΥΠΟ ΟΡΟΥΣ
Τα σχέδιά μου για όταν βγω.
Πάντα θα έχω
πάθος να βοηθήσω τους ανθρώπους, όσον αφορά την ιεροσύνη.
Ο προσωπικός μου στόχος δεν θα είναι πολύ μακριά απ' αυτό.
Αν έχω τύψεις ή αν θα είχα κάνει κάτι διαφορετικά,
σχετικά με την Τσαρμίκα ή άλλες γυναίκες…
Μεγάλωσα ως άτομο θρησκευόμενο.
Μεγάλωσα με πίστη στον Θεό και στον Χριστό.
Αν θα είχα κάνει κάτι διαφορετικά,
δεν θα είχα κάνει σεξ με αυτές τις γυναίκες.
Το σεξ θολώνει τα πράγματα, φίλε.
Ειδικά το καλό σεξ. Θολώνει τα πράγματα,
φέρνει…
Ναι.
Πιστεύω ότι από εκεί ξεκίνησαν πολλά προβλήματα.
Με καταλαβαίνεις;
Ναι.
Την ώρα της ετυμηγορίας ένιωσα ανακούφιση.
Αγκάλιασα τους γονείς μου που με στήριξαν μέχρι το τέλος.
Και τη Στέφανι, που πίστεψε ότι η υπόθεσή μου μπορούσε να εκδικαστεί.
Ήταν ανακούφιση.
Έκλαψα, επειδή όλα όσα πέρασα
δεν έγιναν μάταια.
Ένιωσα ότι ξαναβρήκα την ελευθερία μου,
για να βγάλω τα προς το ζην, να ζήσω πάλι τη ζωή μου
χωρίς ανασφάλεια.
Τα ψυχικά τραύματα, όμως,
τα συναισθηματικά τραύματα,
τα κουβαλάω ακόμα, 12 χρόνια μετά.
Δεν ξέρω αν θα γιατρευτώ ποτέ εντελώς.
Κάποτε, ο Ντέιβιντ θα αποφυλακιστεί και θα γυρίσει.
Ήμουν τυχερή που έζησα για να τα πω.
Πολλοί δεν τα καταφέρνουν.
Υποτιτλισμός: Μαρία Ρούσσου